# Josep Ramon Gomis

Josep Maria Ramon i Gomis (Novelda, Alacant, 5 de maig de 1856 - † Novelda, Alacant, 10 de març de 1939) va ser un compositor i organista valencià.
Va començar la seva formació en la capella parroquial de Novelda. Més tard, es va traslladar a Madrid per començar la seva especialització en orgue en el Conservatori Superior de Música de Madrid. Després va tornar a Novelda, però no tardarà en tornar a Madrid perquè pensava que li oferia un ventall més ampli d'oportunitats per a la seva carrera musical. Va ser aquí on va adoptar diferents càrrecs com ara professor de cant i organista en l'asil de les Mercès, mestre i director d'un cor en el, ja desaparegut, col·legi de nenes de Leganés i director de l'orfeó de Sant Josep. Es va casar amb Maria de la Concepció Maestud Morillas, però es va enviudar i va tornar a la seva ciutat natal, on finalment, va morir.

## Obres

Gomis va ser prolífic en molts àmbits, però el gènere que més popularitat li va donar va ser el religiós i el litúrgic. Va compondre misses, villancets, himnes, salves i cants de difunts. També es poden trobar seguidilles, balades, nocturns, valsos, cançons, capritxos, pavanes, jotes i sarsueles. L'obra que gaudeix de més popularitat és l'himne a Jorge Joan.
Entre les seves obres es troben:
| Misses | Villancets | Obres a piano | obres a piano amb veu |
| Missa a dues veus o dos cors infantils amb orgue | A Betlem per a dos cors i solo | A bord, barcarola espanyola per piano | A Jesús Natzarè, oració a una veu amb orgue o piano |
| Missa apostòlica a una veu i un cor a l'uníson i orgue | A veure a Jesús per a dos cors i solo | Ànima d'Espanya, Jota a quatre mans | Ave María a una veu amb orgue o piano |
| Missa de pastorella a dues veus o dos cors i orgue o piano | Davant el bressol | Antany, capritx pavana | Bésame, cançó espanyola |
| Missa en Do | Cançó de Nadal | Antaño y ogaño, vals | Càntic popular a S$^{ta.}$ Maria Magdalena |
| | El cantar d'un Zagalillo a una veu | Capritx arabesc | Gelosia, sonet |
| | Ha nascut el nen a dos cors i solo | Del Toboso, Seguidilla | Eterna lluita, romança |
| | La cançó per a dos cors i solo | Ecos de Lisboa | Himne a nostra senyora de la medalla miraculosa |
| | Soni el pandero per a dos cors i solo | Ecos del harem, Balada oriental | Jesusín, cançó de bressol |
| | Anem cantant per a dos cors i solo | El somni de Marieta | La campana de mi aldea, balada |
| | Veniu a Betlem | En el sarau, Pavana | La nana, balada al nen Jesús |
| | | En la festa del col·legi | Oració de campanes |
| | | En la aldea | Les set paraules de Crist en la creu |
| | | Fi de segle, vals | Nafres de Sant Francesc |
| | | Frases íntimes | Els mags de Rubens, sarsuela |
| | | Furlana Veneciana | Madrigal per a cant i piano |
| | | Jota per a sis mans | Marxa dedicada a Sant Vicent de Paul |
| | | Impressions campestres | Melodia a la Verge |
| | | La brisa de la nit, nocturn | El meu ventall, cançó espanyola |
| | | Al costat de la reixa, serenata andalusa | Parce, primera lliçó del ofici de difunts |
| | | La campana de l'ermita | Pregària a la Verge |
| | | L'oració de les campanes | Flors de maig, romança a la Verge |
| | | La cort de Carles IV, Pavana | Salve Regina per a una veu i cor de nens al uníson amb acompanyament d'orgue o piano |
| | | Els pàrvuls pianistes | Sonet a la Verge del Carme |
| | | Minuet 2ª Gavota | Tedet, Segona lliçó del ofici de difunts |
| | | Pas de quatre | Trova |
| | | Records espanyols, valsos | Tu ets el meu amor, Cançó pastoral al nen Jesús |
| | | Sevillana, capritx | Jo... Per què vaig néixer? Romança per a cant i piano |
| | | Tot amor, Polka | |
| | | Tres fulles d`àlbum | |
| | | Una cobla de la jota, capritx | |
| | | Valsos de la meva pàtria | |
| | | Versallesca, pavana | |

## Referències

* Beltrà, E. Biografia del Mestre Gomis. Conservatorio de Música del "Mestre Gomis". Recuperat de: https://mestregomis.blogspot.com.es/p/biografia-del-mestre-gomis.html
* Gregori i Cifré, Josep Maria. Inventaris del Fons Musical de Catalunya. Recuperat de: https://ifmuc.uab.cat/record/8478
* Tota l'obra de Josep Ramon Gomis en aquest enllaç: https://drive.google.com/folderview?id=0B2o5eDFkxzKvZDh1azZ1S2lPanc&usp=sharing%5BEnllaç+no+actiu%5D